**Poutun Muu** -tuotteet ovat kasviperäisiä lihanmakuisia ja lihaa muistuttavia valmisteita. Tuotteet on suunnattu lihansyöjille ja yhtiön tavoitteena oli tehdä mahdollisimman lihaa muistuttava kasvistuote. Muu-tuotteet kilpailevat markkinaosuudesta punaisen lihan kanssa. Ne tuotiin myyntiin vuoden 2019 syyskuussa. Muu-kasvisproteiinien pääraaka-aine on herne.

S-kaupparyhmän mukaan jopa 30% lihansyöjistä haluaisi vähentää lihan kulutusta. Samaan aikaan kasvispainotteisesti syövien osuus on kasvanut ja lihan ympäristökysymykset ovat tulleet enemmän esille. Muu-tuotteet on kehitetty vastaamaan näihin markkinoiden muutoksiin. 80% Muu-tuotteista myytiin yliopistokaupungeissa vuonna 2020.

Muu-tuotteet
------------

Yhtiön mukaan Muu-tuotteiden maku ja rakenne muistuttavat huomattavan paljon lihaa. Muu-tuotteita valmistavan liha-alan yritys Poutun toimitusjohtaja sanoi tuotteiden "maistuvan aivan lihalta". Tuotteiden suunnittelu on toteutettu ensisijaisesti keskittyen lihan maun jäljittelyyn.

Muu-tuotteita oli 14 vuoden 2020 lokakuussa. Tuotteet on valmistettu muun muassa herneproteiinista, joka tuodaan Tanskasta, koska Suomessa ei viljellä sitä riittävästi. Muu-tuotteet ovat tuoretuotteita, eivätkä pakasteita kuten monet vastaavanlaiset tuotteet. Muu-tuotteet ovat vegaanisia.

### Grillimakkarat ja nakit

Yhtiöllä on lenkkimakkaraa muistuttava *Kasvigrillimakkara* sekä Jalopenon ja juustonmakuinen *Jalopeno-vuusto-kasvigrillimakkara*. Yhtiö markkinoi tuotteiden "maistuvan aidosti grillimakkaralle". Muu-makkaroissa on kolmannes vähemmän rasvaa, kuin vastaavissa lihavalmisteessa.

Nakkeja muistuttava tuote on *Muu kasvinakki*.

### Pihvit

Muun kasvipihvit myydään kahden kappaleen laatikossa. Pihvejä on kolmenlaisia: jauhelihapihviä jäljittelevä *Kasviburgerpihvi*, Wieninleikettä jäljittelevä leivitetty pihvi, sekä premium-tuote *Muu Royale burgerpihvi*.

Muu burgerpihvi maistuu aivan lihalta valmistajan mukaan. Se oli Muu-tuotesarjan ensimmäinen markkinoille tuotu kasvisproteiinivalmiste ja se oli aluksi myynnissä vain S-ryhmän kaupoissa.

### Pyörykät

Muu-tuoteperheessä on chilin- ja juustonmakuinen *Muu* *Chili-vuustopyörykkä* sekä lihapullaa jäljittelevä *Muu kasvipyörykkä,* joka oli yhtiön toinen myyntiin tullut Muu-tuote.

### Suikaleet ja vebab-lastut

Kebab-lastuja jäljittelevät kasvisversiot on nimetty Vebab-lastuiksi. *Muu Pulled vegan Chicken style* -suikaleet jäljittelevät kanansuikaleita. Lisäksi on *Muu vegesuikaleita* ja kananugetteja jäljitteleviä *Muu Nuggets* -nugetteja*.* Nugetit olivat kolmas myyntiin tullut Muu-tuote.

### Muut Muu-tuotteet

*Muu Jauhis* muistuttaa jauhelihaa. Se oli neljäs markkinoille tuotu Muu-tuote.

Myös jauhelihamurekkeesta on tehty kasviperäinen jäljitelmä *Muu Muureke.*

Grilliin tarkoitettu *Muu Kasvisgrilletti* on myös myynnissä.

Tuotanto ja markkinointi
------------------------

Muu-kasvisproteiinit tuotetaan Kannuksessa, Suomessa. Yhtiö on suunnitellut hankkivansa tulevaisuudessa osan valmisteista alihankkijoilta. Muu-tuotteiden suurin kilpailija valmistajan mukaan on Beyond Meat. Lihaa jäljitteleville tuotteille on merkittäviä kasvu- ja vientimahdollisuuksia.

Poutun Muu-kasvisproteiinituotteet olivat yhtiön merkittävin tuotelanseeraus kymmeniin vuosiin. Muu-tuotteiden myynti on kasvanut voimakkaasti. Kun niiden myynti oli vuonna 2019 noin 5% yhtiön liikevaihdosta, oli vuonna 2020 Muu-tuotteiden osuus Poutun liikevaihdosta jo 10-15%. Muu-tuotteet tuottivat yhtiölle 3,5 miljoonaa euroa vuonna 2020. Tuotteiden suuri menestys yllätti yrityksen. Yhtiön koko tuotantokapasiteetti oli tuotteiden valmistuksen käytössä lanseerauksen aikaan. Tästä huolimatta tuotteita riitti myyntiin vain S-ryhmän kauppoihin.

Pouttu eriytti vuonna 2020 Muu-tuotteet omaan **Meeat Food Tech Oy** -kasvuyritykseen, joka pyrkii kasvamaan voimakkaasti. Eriyttämällä tuotteet, se pyrkii tekemään eron perinteiseen Pouttu-yhtiön lihatuotantoon. Yhtiön tavoitteena on laajentua Pohjoismaihin ja Balttiaan. Yhtiö on myös neuvotellut Venäjän markkinoista.

### Tuotteiden nimet

Pouttu markkinoi alkujaan kasvisproteiinejansa *kasviliha*-nimellä (esimerkiksi Muu-kasvilihapulla) sekä *burgerpihveiksi*. Tuotteen nimistä kanteli kilpaileva lihatuotteiden valmistaja Atria. Keski-Pohjanmaan ympäristöterveydenhuolto määräsi yhtiön poistamaan pakkauksista kyseiset sanat sekä kasviperäiseen lihaan viittaavat nimitykset vuoden 2019 marraskuussa. Yhtiö valitti päätöksestä vedoten, että Suomessa on myynnissä vastaavia nimityksiä käyttäviä tuotteita, kuten Beyond Meat Burger. Myös Härkis-burgerpihvi on kelvannut tuotemerkiksi. Päätös aiheutti yhtiön mukaan sille jopa puolen miljoonan euron tappiot. Oikaisuvaatimus ei mennyt läpi ja yhtiö valitti hallinto-oikeuteen. Pouttu näki, että Atrian tekemän valituksen tavoitteena oli kilpailijan kampittaminen. Yhtiön mukaan myös vastaavanlaiset nimitykset ovat käytössä yleisesti Euroopassa. Tällaisia nimityksiä on esimerkiksi käytössä olevat englannin *plant-based meat,* saksan *Vegetarische Fleisch* tai ruotsin *Växt kött*.

Vuoden 2020 syksyllä yhtiö joutui muuttamaan Muu-jauhiksen pakkausta, koska sen käyttämä *kasvijauhis*-nimitys muistutti liikaa Appetitin tuotemerkkiä *Kasvi**s**jauhis*.

Lähteet
-------

1. 1 2 3 4 5 6  Jymy-yllätys suomalaiselta lihafirmalta – nyt meni burgeri uusiksi: "Menee täydestä useimmille sekasyöjille" *mtvuutiset.fi*.  24.9.2019. Viitattu 22.10.2020.
2. 1 2 3 4 5 6 7 8 9  Pouttu Muu *Pouttu*.  Arkistoitu 24.10.2020. Viitattu 22.10.2020.
3. 1 2 3 4 5 6  Aleksi Ylä-Anttila: Pouttu kehitti "aivan lihalta maistuvan" kasvilihan – "Muutokseen on reagoitava, jos meinaa pärjätä" *M&M*. Viitattu 22.10.2020.
4. 1 2  Lihatalo Pouttu alkaa kilpailla punaisen lihan kulutuksen kanssa – Muu-pihvi valmistetaan tanskalaisesta herneestä *Maaseudun Tulevaisuus*. Viitattu 22.10.2020.
5. 1 2 3 4  Kasvituotteiden menekki yllätti perinteisen lihatalon: Poutun Muu-tuotteiden pohjalta syntyi uusi yhtiö, joka tähtää liikevaihdon tuplaamiseen vuosittain *Yle Uutiset*. Viitattu 22.10.2020.
6. 1 2 3 4 5  Pouttu joutuu taas muuttamaan kasvituotteensa nimeä – samaan aikaan tuotteiden osuus liikevaihdosta on kivunnut yli odotusten *Yle Uutiset*. Viitattu 22.10.2020.
7. 1 2  Pouttu kehitti "aivan lihalta maistuvan" kasvilihan | Pouttu Muu *www.sttinfo.fi*. Viitattu 22.10.2020.
8. 1 2 3 4  Tässä se on: Ensimmäinen oikeasti makkaralle maistuva kasvigrillimakkara! | Pouttu Muu *www.sttinfo.fi*. Viitattu 22.10.2020.
9. ↑  Kasvigrilletti *Muu*.  Arkistoitu 24.10.2020. Viitattu 22.10.2020.
10. 1 2  Jari Tamminen: Lihafundamentalistit lihatalon kimpussa *voima.fi*. Viitattu 22.10.2020.
11. 1 2 3  Terveysviranomainen kielsi kasviliha-sanan käytön – Pouttu tyrmistyi päätöksestä ja joutuu uusimaan tuotepakkauksensa *Yle Uutiset*. Viitattu 22.10.2020.
12. ↑  Kasvisliha-sanasta riidellään nyt oikeudessa – nimikkeen kehittänyt Pouttu: "Katsomme tämän pelin loppuun saakka" *Ilta-Sanomat*.  12.12.2019. Viitattu 22.10.2020.
13. ↑  Kohu Poutun kasvislihasta kertoo kuinka vaikeaa vegeruokien nimeäminen on: Burger viittaa lihaan, mutta pihvi ei *Yle Uutiset*. Viitattu 22.10.2020.
14. ↑  Poutun oikaisuvaatimus nurin: kasviliha-termiä ei saa käyttää – yhtiö syyttää valvontapyynnöstä kilpailijaa *Yle Uutiset*. Viitattu 22.10.2020.
15. ↑  Asiakirjat paljastavat Atrian kannelleen Poutun kasvilihasta – Pouttu yhä uhmakkaana: "Sääntö-Suomea haastettava" *Suomenkuvalehti.fi*.  11.12.2019. Viitattu 22.10.2020.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Vegaaniset proteiininlähteet |
| --- |
|  |
| Kasviproteiinit | 

|  |  |
| --- | --- |
| Ikiaikaiset | 
* Falafel
* Seitan
* Tofu
* Burmalainen tofu
* Tempe
* Viljat ja leivät

 |
|  |
| Uuselintarvikkeet | 
* Beanit
* Elovena Kaurajauhis
* Härkis
* Nyhtöherne
* Nyhtökaura
* Quorn
* Soijarahka
* Teksturoitu soijaproteiini (Soijarouhe)

 |
|  |
| Lihajäljitelmiä | 
* Beyond Meat -tuotteet
* Moving Mountains -tuotteet
* Oumph!
* Pouttu Muu
* Sensational-tuotteet
* Soijanakki
* Vöner

 |

 |
|  |
| Tunnettuja valmistajia | 
* Anamma
* Bon Vegan
* Fazer Yosa
* Gold & Green
* HoviRuoka
* Hälsans Kök
* SoFine
* Soyappétit
* Vegem
* VegeSun
* Verso Food

 |
|  |
| Runsasproteiiniset ainesosat | 

|  |  |
| --- | --- |
| Pavut ja palkokasvit | 
* Herne
* Härkäpapu
* Kidneypapu
* Kikherne
* Linssit
* Mustapapu
* Mustasilmäpapu
* Ruskea papu
* Siipipapu
* Soijapapu
* Valkoinen papu
* Vihreä papu
* Voipapu

 |
|  |
| Pähkinät | 
* Cashewpähkinä
* Hasselpähkinä
* Maapähkinä
* Makadamiapähkinä
* Manteli
* Parapähkinä
* Pekaanipähkinä
* Pistaasipähkinä
* Saksanpähkinä

 |
|  |
| Siemenet ja siemenkasvit | 
* Auringonkukansiemen
* Chia
* Hampunsiemen
* Kurpitsansiemen
* Kvinoa
* Seesaminsiemen
* Tattari

 |
|  |
| Ruokasienet | 
* Herkkusieni
* Kantarelli
* Tatit (Herkkutatti)

 |

 |
|  |
| 
* Katso myös: Ruokavaliot (yleisesti)
* Vegaani
* Kasvissyöjä

 |

 |